HírExtra - Mire kell figyelni használt lakás vásárlásánál?
A lakásvásárlás sok buktatót és csapdát rejt magában. Különösen azon vevõk számára, akiknek nincs gyakorlatuk benne, azaz nem cserélik le néhány évente az otthonukat. Vannak azonban olyan szakemberek, akik nagyon sok ingatlan adásvételt látnak közvetlen közelrõl. Õk az ingatlanközvetítõk, akiknek tapasztalatait éppen ezért érdemes figyelembe venni.
2017. szeptember 21. csütörtök 08:19 - HírExtra
Habár az ingatlanközvetítõk az elmúlt években egyre tudatosabbá váló vevõkrõl beszéltek, azért gyakran elõfordul, hogy az érdeklõdõk nem igazán tudják mit is kellene megvizsgálni, megkérdezni egy eladó ingatlan megtekintése során, olykor a saját céljaik, preferenciáik sem világosak számukra, a jogi háttér ismeretérõl nem is beszélve. Pedig ezekkel a tényezõkkel mind tisztában kellene lenni a lakásvásárlás során.
Tisztázni a preferenciáinkat
Használt lakás vásárlásakor a leendõ vevõnek mindenekelõtt azokat a jellemzõket, adottságokat kell átgondolnia, amelyek fontosak lehetnek számára a megvásárolni kívánt ingatlannál - hívta fel a figyelmet Balla Frigyes, a Balla Ingatlan IV. és XV. kerületi irodájának szakmai vezetõje.
Ide tartozik elsõsorban a hely meghatározása, azaz területileg hol helyezkedjen el az ingatlan. Lendvainé Petõ Zsuzsanna, a Balla Ingatlan XIX. és XX. kerületi irodájának szakmai vezetõje szerint érdemes alaposabban megismerkedni azzal a környékkel, ahol ingatlant tervezünk vásárolni. A lokáció, illetve az infrastruktúra azért nagyon fontos, mert egy ingatlant belülrõl jelentõs mértékben alakítani tudunk, azonban a környék és a közvetlen környezet egy adottság, amin nem tudunk változtatni - mondta Sebestyén Tamás, a Balla Ingatlan XIV. és XVI. kerületi irodájának szakmai vezetõje. Azt kell tehát figyelembe venni elsõsorban, hogy az ingatlan hol helyezkedik el, és megfelelõ e számunkra jelenlegi élethelyzetünkben.
Fontos tisztázni azt is, hogy mekkora ingatlant keresünk, hány szobára van szükségünk, ezen belül milyen helyiségek elengedhetetlenek számunkra. Végül pedig világosan kell látnunk, hogy mekkora a rendelkezésünkre álló pénzügyi keret, a lakásvásárlást milyen forrásból tudjuk finanszírozni, és ha hitelt kell majd felvenni, akkor hitelképesek vagyunk-e - sorolta tovább Balla Frigyes.
A reális árak meghatározása
Ezen kérdések megválaszolása után kezdhetünk tulajdonképpen keresgélni az ingatlanpiacon egyénileg vagy egy ingatlanközvetítõ iroda segítségével. Ezáltal derül ki számunkra, hogy milyen árakra számíthatunk, ha egy bizonyos ingatlan-típusra, méretre, elosztásra, minõségre vágyunk.
Az alapos ingatlanpiaci vizsgálódás eredményeként kiderülhet számunkra, hogy mi lenne a reális ár a megfelelõ paraméterekkel rendelkezõ ingatlanoknál. Ha ennél sokkal olcsóbb egy meghirdetett ingatlan, akkor lehet, hogy valami oka van az alacsony árnak, aminek célszerû utána járni. Ha egy ingatlan azért nagyon olcsó mert mindent fel kell újítani, akkor érdemes - akár szakemberrel együtt - kiszámolni, hogy mennyibe is fog az nekünk kerülni.
Azt is fel tudjuk mérni, ha egy ingatlan túl van árazva. Ha túlárazottnak tûnik, de gyönyörû állapotú az ingatlan, ahol a berendezés is a lakásban marad, akkor mérlegelni kell, hogy mindez megéri-e számunkra - jelezte Lendvainé Petõ Zsuzsanna.
Az elsõ megtekintés
Ha úgy érezzük, hogy megtaláltuk a hirdetések között a számunkra megfelelõt, akkor érdemes a lakást minél elõtt megtekinteni. Különösen igaz ez a mostani keresleti piacon, ahol a jó adottságokkal rendelkezõ ingatlanok akár pár nap alatt elkelnek. A helyszínen a tulajdonostól ezekre a kérdésekre kell választ kapnunk:
- Mikor épült az ingatlan, milyen anyagokból?
- Pontosan mik a paraméterei?
- Mikor volt felújítva, és mit újítottak fel?
- Milyen költségekkel számolhatunk az ingatlan birtoklásából kifolyólag?
- Mérhetõk-e a közmûvek?
- Mi a helyzet a szomszédokkal?
Utóbbit persze jobb, ha magunk is ellenõrizzük. Ennek kapcsán Sebestyén Tamás arra hívta fel a figyelmet, hogy hasznos lehet a szomszédok tekintetében nem csak a tulajdonos szavaira hagyatkozni. Fontos tudni, ki fog lakni mellettünk, adott esetben felettünk. Ennek érdekében érdemes becsengetni ezekbe a lakásokba, és ha lehetõség nyílik rá, elbeszélgetni az ott lakókkal. Az ugyanis nagyon megkeserítheti az életünket, ha a szomszédainknak eltérõ az életritmusuk vagy az élethelyzetük.
Figyelmesen meg kell nézni azt is, hogy milyen fekvésû az ingatlan. Lehet, hogy ha egy nyári napon este 7-kor tekintjük meg, akkor épp besüt a nap, de valójában egész nap csak lámpával lehet világosságot teremteni - jegyezte meg Lendvainé Petõ Zsuzsanna. Ugyanez a helyzet a zajjal is, mely a napszaktól is függ. Ha a csendet szeretjük és zavar a zaj vagy a kutyák ugatása, akkor több idõpontban is sétáljunk arra, és figyeljük meg a házat és a környéket, azt hogy a szomszédban van-e kutya vagy egyéb zajforrás.
Amennyiben az ingatlan tetszik, benyomásaink és a megszerzett információk is megnyugtatóak számunkra, akkor jöhet a jogi része a vizsgálódásnak. Balla Frigyes szerint mindenképpen ellenõrizni kell a tulajdoni lapot, amibõl a következõknek kell derülnie számunkra:
- miként is állnak a valós tulajdoni viszonyok
- mely paramétereket rögzített a földhivatal (ez eltérhet a tulajdonos által közölttõl),
- van-e tartozás, vagy bámilyen jog bejegyezve a lakásra, mely nehezítheti vagy akár meg is akadályozhatja az adásvételt.
Megkönnyíti a helyzetet, hogy a tulajdoni lapot most már mindenki lekérheti a földhivatal online rendszerén keresztül - a helyrajzi szám ismeretében -, ha rendelkezik Ügyfélkapu-regisztrációval. Magánszemélyek számára évente két lekérdezés ingyenes.
Lendvainé Petõ Zsuzsanna arra is felhívta a figyelmet, hogy a kertvárosokban gyakoriak a többlakásos házak, melyek osztatlan közös tulajdonban vannak. Ezeknél célszerû rákérdezni, hogy a lakók lemondanak-e elõvásárlási jogukról, illetve, hogy van-e írásos tulajdoni megosztás, ami például a hitelfelvételhez lesz fontos.
További körök: a társasház helyzete és mûszaki állapot
Társasházi lakás esetében ezután következik a közös képviselõ kikérdezése. Meg kell tudnunk, hogy van-e a társasháznak tartozása, rejtett hibája, és milyen jövõben felmerülõ kiadásokra számíthatunk - terveznek-e nagyobb felújítást -, melyek egyelõre még nem jelentek meg a közös költségben, de az új lakó költségeit jelentõs mértékben növelhetné a jövõben.
Továbbá, ha az ingatlan mûszaki állapotával kapcsolatban bármilyen kétségünk felmerül, akkor második megtekintéskor mindenképpen hasznos lehet szakértõt (statikust, építészmérnököt) is bevonni az ingatlan vizsgálatába. Hiszen, ha rossz döntést hoztunk, egy-egy komolyabb mûszaki vagy esztétikai hiba javítása súlyosan érintheti a pénztárcánkat.
A mûszaki ellenõrzés során meg kell vizsgálni a
- fûtésrendszer
- bejárati és beltéri ajtók
- hideg- és melegburkolatok
állapotát. A falak állapota és színe a legkevésbé fontos, hiszen szinte kivétel nélkül újra szokták festeni az ingatlant az új tulajdonosok - mondta Balla Frigyes. Ugyanakkor Lendvainé Petõ Zsuzsanna szerint fontos figyelni a falakon húzódó repedésekre, melyek a laikusok számára is utalhatnak komoly problémákra, például akkor, ha nagyobb, átlós repedéseket látunk. Emiatt gyanús lehet az is, ha frissen festett fallal találkozunk egy ingatlan megtekintése során.
Családi ház vásárlásakor nagyon fontos megfigyelni, hogy érzünk-e belépve dohos szagot, nedves levegõt. Ez mindig penész jelenlétére utal, még ha az nem is látszik. A ház valószínûleg vizes, csak annak nyomai el lettek tüntetve vakolással, festéssel. Az is gyanúra adhat okot, ha minden ablak, ajtó tárva van, amikor megtekintjük a lakást.
Amennyiben mindent rendben találtunk, minél elõbb tegyünk ajánlatot az ingatlanra - ha ingatlanirodán keresztül vásárolunk akkor a közvetítõ bevonásával, aki a segít elérni a legjobb árat -, majd írásban is erõsítsük meg vételi szándékunkat. Ezáltal tudjuk biztosítani, hogy a megszerzett ingatlan ne kerüljön más vevõ tulajdonába. A vételi szándéknyilatkozat megírása után már csak egy szakképzett, adásvételi szerzõdések megkötésében jártas jogász kiválasztása marad hátra.
• A 13. kerület nagyon pörög